سندووقی جیھانیی بۆ سروشت

سندووقی جیھانیی بۆ سروشت (دەبلیوو دەبلیوو ئێف) ڕێکخراوەیەکی ناحکوومیی نێونەتەوەیییە کە بنکەکەی لە سویسڕایە، لە ساڵی ١٩٦١ دامەزراوە و لە بواری پاراستنی ژینگەی کێوی و کەمکردنەوەی کاریگەریی مرۆڤ لەسەر ژینگەدا کار دەکات. پێشتر بە سندووقی جیھانیی ژیانی کێوی ناودەبرا، کە وەک ناوی فەرمیی لە کەنەدا و ویلایەتە یەکگرتووەکاندا ماوەتەوە. دەبلیوو دەبلیوو ئێف گەورەترین ڕێکخراوی پاراستنە لە جیھاندا، کە زیاتر لە ٥ ملیۆن لایەنگری لە سەرانسەری جیھاندا ھەیە، لە زیاتر لە ١٠٠ وڵاتدا کار دەکات و پشتگیری لە نزیکەی ٣٬٠٠٠ پڕۆژەی پاراستن و ژینگەیی دەکات. لە ساڵی ١٩٩٥ەوە زیاتر لە ١ ملیار دۆلاری لە زیاتر لە ١٢٬٠٠٠ دەسپێشخەریی پاراستندا وەبەرھێناوە. دەبلیوو دەبلیوو ئێف دامەزراوەیەکە کە لە ساڵی ٢٠٢٠دا ٦٥٪ی داراییەکەی لەلایەن تاکەکان و وەسیەتەکانەوە، ١٧٪ لە سەرچاوە حکوومەتییەکانەوە (وەک بانکی جیھانی، نووسینگەی دەرەوە، و یو ئێس ئەی ئای دی) و ٨٪ لە کۆمپانیاکانەوە دابین کراوە. سەرچاوەکان دەروازەی وزە